CELEX: 32014D0690
Language: lv
Date: 2014-09-30 00:00:00
Title: 2014/690/ES: Komisijas Īstenošanas lēmums ( 2014. gada 30. septembris ), ar ko atceļ Lēmumu 2006/464/EK par provizoriskiem ārkārtas pasākumiem, kas vajadzīgi, lai novērstu Dryocosmus kuriphilus Yasumatsu ievešanu un izplatīšanos Kopienā (izziņots ar dokumenta numuru C(2014) 6566)

2.10.2014   
            
            
               LV
            
            
               Eiropas Savienības Oficiālais Vēstnesis
            
            
               L 288/5
            
         KOMISIJAS ĪSTENOŠANAS LĒMUMS
   (2014. gada 30. septembris),
   ar ko atceļ Lēmumu 2006/464/EK par provizoriskiem ārkārtas pasākumiem, kas vajadzīgi, lai novērstu Dryocosmus kuriphilus Yasumatsu ievešanu un izplatīšanos Kopienā
   
      
         (izziņots ar dokumenta numuru C(2014) 6566)
      
   
   
      (2014/690/ES)
   
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2000. gada 8. maija Direktīvu 2000/29/EK par aizsardzības pasākumiem pret tādu organismu ievešanu, kas kaitīgi augiem vai augu produktiem, un pret to izplatību Kopienā (1) un jo īpaši tās 16. panta 3. punkta ceturto teikumu,
   tā kā:
   
               (1)
            
            
               Ikgadējie apsekojumi, ko dalībvalstis veic atbilstīgi Komisijas Lēmumam 2006/464/EK (2), liecina, ka lēmumā izklāstītie pasākumi nav novērsuši Dryocosmus kuriphilus Yasumatsu (Austrumu kastaņkoku panglapsene) izplatīšanos. Minētie apsekojumi liecina arī, ka Dryocosmus kuriphilus Yasumatsu ir plaši izplatījies lielā daļā no tā potenciālās izplatības zonas Savienības teritorijā. Turklāt Lēmumā 2006/464/EK izklāstītos nosacījumus attiecībā uz uzņēmīgo augu pārvietošanu nav iespējams īstenot un tie nav piemēroti tik lielai Savienības teritorijas daļai.
            
         
               (2)
            
            
               Tādēļ Lēmums 2006/464/EK būtu jāatceļ.
            
         
               (3)
            
            
               Šajā lēmumā paredzētie pasākumi ir saskaņā ar Augu veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmumu 2006/464/EK atceļ.
   2. pants
   Šis lēmums ir adresēts dalībvalstīm.
   
      Briselē, 2014. gada 30. septembrī
      
         
            Komisijas vārdā –
         
         
            Komisijas loceklis
         
         Tonio BORG
      
   
   
      (1)  OV L 169, 10.7.2000., 1. lpp.
   
   
      (2)  Komisijas 2006. gada 27. jūnija Lēmums 2006/464/EK par provizoriskiem ārkārtas pasākumiem, kas vajadzīgi, lai novērstu Dryocosmus kuriphilus Yasumatsu ievešanu un izplatīšanos Kopienā (OV L 183, 5.7.2006., 29. lpp.).